— 26 — 
nos jeunes puisies auoir remission de uos pechies, et nient 
seulement en aies la remission mais encor uos en doinst sa 
compaignie en la uie parmanable. Jhesus Christus dominus 
noster qui uit et régné per omnia secula seculorum. Amen. 
Dominica prima XL. 
F rat res, hortamur nos ne in nanum gratiam dei recipiatis, etc. 
Fol. 147 r. Ilh nos somont huj [147 r.] et enhorte a l’entree de ceste qua- 
rentaine et ens es iors que nos deuons netier nos cuers et nos 
cors, que nos deuons cesser de totes males ueures l . Et de coi 
nos somont il, mes sires S. Polz? Il dist : Frere, ie uos enhorte 
que uos ne receuez en uain la graze Damredeu. Mais il rechoit 
la graze Damredeu en uain qui, apres son bateme, ne fait bones 
ueures, car, parmi la grase del s. espir, prent ilh el baptême 
la remission del pechiet nostre promier pere Adam; et quant 
il, apres ce qu’il est quites et mondes de pechiet, se renbat en 
males ueures et il deuint par son greit pechieres, dont at il en 
uain reciet la graze del s. espir. Kar il dist : El tens acceptable 
t’o'ï ie et el ior de salut t’aidai ie. Or est li tens acceptables que 
nos deuons bien ourer et que nos deuons parmi bones ueures 
deseruir que Deus nos uuelhe oïr, si que en ces s. iors puissons 
deseruir la parmanable lumière, si com ilh est escrit. Ambulate 
in dilectione et uoluntate dei dam licet in hac uita, ne nos mortis 
tenebre repente subripientes inueniant ïmparatos et tune incipiatis 
uelle bene agere cum non licet operari. Ceu est : Aies en l'amor 
de Deu et en sa uolente tant que il uos list en ceste uie, que 
les tenebres de mort ne uos soprendent et qu'eles ne uos 
truisent mie aparilhies, et dont primes que la mort iert uenue, 
uilhies bien faire quant il ne uos loirat. Car il auient cant li 
pechieres est tos iors assegures en son pechiet et il sent le mal 
de la mort, dont primes penset il : Deus! com uolentirs tu 
feroiesbien si tu pooies uiure. Et il ne uolt mie bien ourer es 
1 Uevres — œuvres. 
